CELEX: 32020D1354
Language: fi
Date: 2020-09-25 00:00:00
Title: Neuvoston täytäntöönpanopäätös (EU) 2020/1354, annettu 25 päivänä syyskuuta 2020, tilapäisen tuen myöntämisestä Portugalin tasavallalle asetuksen (EU) 2020/672 nojalla työttömyysriskien lieventämiseksi hätätilassa covid-19:n leviämisen seurauksena

29.9.2020   
               
               
                  FI
               
               
                  Euroopan unionin virallinen lehti
               
               
                  L 314/49
               
            
         NEUVOSTON TÄYTÄNTÖÖNPANOPÄÄTÖS (EU) 2020/1354,
         annettu 25 päivänä syyskuuta 2020,
         tilapäisen tuen myöntämisestä Portugalin tasavallalle asetuksen (EU) 2020/672 nojalla työttömyysriskien lieventämiseksi hätätilassa covid-19:n leviämisen seurauksena
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon eurooppalaisen hätätilasta aiheutuvien työttömyysriskien lieventämisen tilapäisen tukivälineen (SURE) perustamisesta covid-19:n leviämisen seurauksena 19 päivänä toukokuuta 2020 annetun neuvoston asetuksen (EU) 2020/672 (1) ja erityisesti sen 6 artiklan 1 kohdan,
         ottaa huomioon Euroopan komission ehdotuksen,
         sekä katsoo seuraavaa:
         
                     (1)
                  
                  
                     Portugali pyysi 11 päivänä elokuuta 2020 unionilta taloudellista apua täydentääkseen kansallisia toimiaan, joilla se pyrkii lieventämään covid-19:n leviämisen vaikutuksia ja käsittelemään taudin leviämisen sosioekonomisia seurauksia työntekijöille ja itsenäisille ammatinharjoittajille.
                  
               
                     (2)
                  
                  
                     On odotettavissa, että covid-19:n leviäminen ja Portugalin toteuttamat poikkeukselliset toimenpiteet taudin leviämisen ja sen sosioekonomisten ja terveyteen liittyvien vaikutusten rajoittamiseksi vaikuttavat perinpohjaisella tavalla maan julkiseen talouteen. Komission kevään 2020 talousennusteen mukaan Portugalin julkistalouden alijäämän odotettiin olevan 6,5 prosenttia ja julkisen velan 131,6 prosenttia suhteessa bruttokansantuotteeseen (BKT) vuoden 2020 loppuun mennessä. Komission kesän 2020 väliennusteen mukaan Portugalin BKT:n ennustetaan supistuvan 9,8 prosenttia vuonna 2020.
                  
               
                     (3)
                  
                  
                     Covid-19:n leviämisen vuoksi huomattava osa Portugalin työvoimasta on joutunut keskeyttämään työssäkäynnin tai työnhaun. Tämä on johtanut siihen, että johdanto-osan 4–17 kappaleessa mainittuihin työajan lyhentämisjärjestelyihin ja vastaaviin toimenpiteisiin sekä asiaankuuluviin terveyteen liittyviin toimenpiteisiin liittyvät Portugalin julkiset menot ovat kasvaneet äkillisesti ja voimakkaasti.
                  
               
                     (4)
                  
                  
                     Portugalin 11 päivänä elokuuta 2020 päivätyssä pyynnössä mainitulla, ”12 päivänä helmikuuta annetulla lailla nro 7/2009” otetaan käyttöön toimenpide, jolla tuetaan työsopimusten jatkamista keskeyttämällä työssäkäynti tilapäisesti tai lyhentämällä Portugalin työlainsäädäntöön kirjattua normaalia työaikaa. Toimenpiteellä tukikelpoisille yrityksille myönnetään etuus, jolla katetaan 70 prosenttia työntekijöiden korvauksesta, joka on kaksi kolmasosaa työntekijän normaalista bruttopalkasta. Tämän kahden kolmasosan korvauksen vähimmäismäärä vastaa kansallista vähimmäispalkkaa ja enimmäismäärä kansallista vähimmäispalkkaa kerrottuna kolmella. Tukikelpoisuuden ehtona on, että yritys on joutunut keskeyttämään toimintansa tai sille on aiheutunut huomattavia tulonmenetyksiä.
                  
               
                     (5)
                  
                  
                     Portugalin 11 päivänä elokuuta 2020 päivätyssä pyynnössä mainitut, ”26 päivänä maaliskuuta annettu asetus nro 10-G/2020” ja ”19 päivänä kesäkuuta annettu asetus nro 27-B/2020” ovat perusta eräiden sellaisten toimenpiteiden käyttöönotolle, joilla pyritään lieventämään covid-19:n leviämisen vaikutuksia. Niihin kuuluu uusi ja yksinkertaistettu erityistuki työsopimusten jatkamiseksi keskeyttämällä työssäkäynti tilapäisesti tai lyhentämällä normaalia työaikaa. Tämä toimenpide vastaa muuten johdanto-osan 4 kappaleessa tarkoitettua toimenpidettä, mutta siinä sovelletaan yksinkertaistettuja menettelyjä korvauksen saamisen nopeuttamiseksi. Toimenpiteellä tukikelpoisille yrityksille myönnetään etuus, jolla katetaan 70 prosenttia työntekijöiden korvauksesta, joka on kaksi kolmasosaa työntekijän normaalista bruttopalkasta, ja vapautus työnantajan sosiaaliturvamaksuista. Tämän kahden kolmasosan korvauksen vähimmäismäärä vastaa kansallista vähimmäispalkkaa ja enimmäismäärä kansallista vähimmäispalkkaa kerrottuna kolmella. Tukikelpoisten yritysten on täytynyt keskeyttää toimintansa tai niille on täytynyt aiheutua vähintään 40 prosentin tulonmenetys tukipyyntöä edeltäneellä 30 vuorokauden ajanjaksolla verrattuna edellisen vuoden samaan kuukauteen tai kyseistä ajanjaksoa edeltäneiden kahden kuukauden kuukausittaiseen keskituloon. Toimenpidettä on laajennettu useaan otteeseen muun muassa tarkistamalla työntekijöiden korvauksen laskentaa neljään viidesosaan työntekijän normaalista bruttopalkasta ja poistamalla vaiheittain tukea saavien yritysten vapautus sosiaaliturvamaksuista. Valtiolle sosiaaliturvamaksuista vapauttamisesta seuraa tulonmenetys, jonka voidaan asetusta (EU) 2020/672 sovellettaessa katsoa vastaavan julkisia menoja.
                  
               
                     (6)
                  
                  
                     Tapauksissa, joissa yritykset ovat kriisissä covid-19:n leviämisen takia, ne hyötyvät johdanto-osan 4 tai 5 kappaleessa tarkoitetuista toimenpiteistä ja niillä on työllisyys- ja koulutuspalveluista vastaavan kansallisen viranomaisen hyväksymä koulutusohjelma, työntekijät ja yritykset voivat saada ammatillisista erityisohjelmista koulutustukea tulojen korvaamiseen sekä koulutukseen liittyvien kustannusten kattamiseen, kun koulutus tapahtuu työajalla vaihtoehtona työajan lyhentämiselle.
                  
               
                     (7)
                  
                  
                     Viranomaiset ovat lisäksi ottaneet käyttöön yrityksille tarkoitetun erityisen tukitoimenpiteen liiketoiminnan uudelleen aloittamiseen. Työhön paluun ja työpaikkojen säilyttämisen helpottamiseksi yritykset, joiden työntekijät ovat saaneet tukea johdanto-osan 4 tai 5 kappaleessa tarkoitetuista toimenpiteistä, voivat saada etuuden, joka vastaa joko kansallista vähimmäispalkkaa ja joka maksetaan kertasuorituksena kustakin asianomaisesta työntekijästä tai kansallista vähimmäispalkkaa kerrottuna kahdella ja joka maksetaan erissä kuuden kuukauden ajan kustakin tällaisesta työntekijästä. Silloin kun tuki maksetaan erissä, yritys saa myös 50 prosentin osittaisen vapautuksen työnantajan sosiaaliturvamaksuista asiaankuuluvien työntekijöiden osalta.
                  
               
                     (8)
                  
                  
                     Viranomaiset ovat ottaneet ”19 päivänä kesäkuuta annetulla asetuksella nro 27-B/2020” ja ”14 päivänä elokuuta annetulla asetuksella nro 58-A/2020” käyttöön tulovakautuslisän työntekijöille, jotka saavat tukea johdanto-osan 4 tai 5 kappaleessa tarkoitetuista toimenpiteistä. Tukikelpoisia ovat työntekijät, joiden helmikuun 2020 bruttopalkka ei ylittänyt kansallista vähimmäispalkkaa kerrottuna kahdella. Työntekijä saa etuuden, joka vastaa helmikuun 2020 bruttopalkan ja sen ajanjakson bruttopalkan, jonka aikana työntekijä kuului jompaankumpaan edellä mainituista tukijärjestelyistä, välistä erotusta; sen vähimmäismäärä on 100 euroa ja enimmäismäärä 351 euroa.
                  
               
                     (9)
                  
                  
                     Portugalin 11 päivänä elokuuta 2020 päivätyssä pyynnössä mainituilla, ”13 päivänä maaliskuuta annetulla asetuksella nro 10-A/2020” ja ”31 päivänä maaliskuuta annetulla lailla nro 2/2020” (2) otetaan käyttöön erityinen tukitoimenpide itsenäisille ammatinharjoittajille, epävirallisille työntekijöille ja johtohenkilöille. Toimenpiteessä on kyse kuukausittaisesta etuudesta, joka vastaa joko henkilön rekisteröityjä tuloja ja jonka enimmäismäärä on 438,81 euroa, jos tulot ovat alle 658,21 euroa, tai kahta kolmasosaa henkilön rekisteröidyistä tuloista ja jonka enimmäismäärä on 438,81 euroa, jos tulot ovat yli 658,21 euroa. Tuen kuukausittaiseen kokonaismäärään sovellettiin 13 päivän maaliskuuta ja 30 päivän kesäkuuta 2020 välisenä aikana 219,41 euron vähimmäismäärää. Tukikelpoisia henkilöitä ovat henkilöt, jotka ovat joutuneet keskeyttämään ammatinharjoittamisensa tai joille on aiheutunut vähintään 40 prosentin tulonmenetys tukipyyntöä edeltäneellä 30 päivän ajanjaksolla verrattuna edellisen vuoden samaan kuukauteen tai kyseistä ajanjaksoa edeltäneiden kahden kuukauden kuukausittaiseen keskituloon.
                  
               
                     (10)
                  
                  
                     Portugalin 11 päivänä elokuuta 2020 päivätyssä pyynnössä mainitulla, ”13 päivänä maaliskuuta annetulla asetuksella nro 10-A/2020” otetaan käyttöön perhelisä työntekijöille, jotka ovat estyneitä työskentelemästä siksi, että heidän täytyy avustaa alle 12-vuotiaita lapsiaan tai muita huollettavanaan olevia. Toimenpiteestä saatava etuus kattaa 50 prosenttia työntekijän korvauksesta. Pääsääntöisesti työntekijän korvaus vastaa kahta kolmasosaa normaalista bruttopalkasta, ja sen vähimmäismäärä vastaa kansallista vähimmäispalkkaa ja enimmäismäärä kansallista vähimmäispalkkaa kerrottuna kolmella. Tämän toimenpiteen voidaan katsoa asetuksessa (EU) 2020/672 tarkoitettua työajan lyhentämisjärjestelyä vastaavaksi toimenpiteeksi, koska siitä myönnetään työntekijöille tulotukea, jolla autetaan kattamaan lastenhoitokustannukset koulujen kiinniolon ajan ja siten autetaan vanhempia jatkamaan työntekoa ja ehkäistään työsuhteen jatkumisen vaarantuminen.
                  
               
                     (11)
                  
                  
                     Portugalin 11 päivänä elokuuta 2020 päivätyssä pyynnössä mainituilla ”hallituksen 17 päivänä maaliskuuta antamalla määräyksellä nro 3485-C/2020”, ”hallituksen 10 päivänä huhtikuuta antamalla määräyksellä nro 4395/2020” ja ”hallituksen 28 päivänä toukokuuta antamalla määräyksellä nro 5897-B/2020” otetaan käyttöön erityinen tukitoimenpide kouluttajien työsopimusten jatkamiseksi tilanteessa, jossa ammatillisia koulutuksia on peruttu. Julkinen tuki muodostuu etuudesta, joka kattaa kouluttajien palkan, vaikka ammatillisia koulutuksia ei järjestetä.
                  
               
                     (12)
                  
                  
                     Portugalin 11 päivänä elokuuta 2020 päivätyssä pyynnössä mainituilla, ”Azoreiden aluehallituksen neuvoston 8 päivänä huhtikuuta antamalla päätöslauselmalla nro 97/2020”, ”Azoreiden aluehallituksen neuvoston 28 päivänä huhtikuuta antamalla päätöslauselmalla nro 120/2020”, ”Azoreiden aluehallituksen neuvoston 5 päivänä toukokuuta antamalla päätöslauselmalla nro 128/2020”, ”Azoreiden aluehallituksen neuvoston 5 päivänä toukokuuta antamalla päätöslauselmalla nro 129/2020”, ”Azoreiden aluehallituksen neuvoston 15 päivänä heinäkuuta antamalla päätöslauselmalla nro 195/2020”, ”Azoreiden aluehallituksen neuvoston 15 päivänä heinäkuuta antamalla päätöslauselmalla nro 196/2020” ja ”Azoreiden aluehallituksen neuvoston 17 päivänä heinäkuuta antamalla päätöslauselmalla nro 200/2020” otetaan käyttöön joukko työllisyyteen liittyviä alueellisia toimenpiteitä Azorien autonomisella alueella. Erityisten toimenpiteiden, mukaan lukien alueellinen lisä kansallisiin järjestelyihin eli työajan lyhentämisjärjestelyihin sekä tuki itsenäisille ammatinharjoittajille ja yrityksille toiminnan uudelleen aloittamiseen, tarkoituksena on työllisyyden säilyttäminen Azoreilla covid-19:n leviämisen aikana. Toimenpiteiden mukaisen tuen ehtona on työsopimusten säilyminen ja toiminnan jatkuminen.
                  
               
                     (13)
                  
                  
                     Portugalin 11 päivänä elokuuta 2020 päivätyssä pyynnössä mainituilla, ”13 päivänä maaliskuuta annetulla Madeiran aluehallituksen päätöslauselmalla nro 101/2020” ja ”22 päivänä huhtikuuta annetulla Madeiran aluehallituksen varajohtajiston sekä sosiaalisesta osallisuudesta ja kansalaisuudesta vastaavan alueellisen sihteeristön määräyksellä nro 133-B/2020” otetaan käyttöön joukko työllisyyteen liittyviä alueellisia toimenpiteitä Madeiran autonomisella alueella. Erityisten toimenpiteiden, mukaan lukien alueellinen lisä kansallisiin järjestelyihin eli työajan lyhentämisjärjestelyihin sekä tuki itsenäisille ammatinharjoittajille ja yrityksille toiminnan uudelleen aloittamiseen, tarkoituksena on työllisyyden säilyttäminen Madeiralla covid-19:n leviämisen aikana. Toimenpiteiden mukaisen tuen ehtona on työsopimusten säilyminen ja toiminnan jatkuminen.
                  
               
                     (14)
                  
                  
                     Portugalin 11 päivänä elokuuta 2020 päivätyssä pyynnössä mainituissa, ”13 päivänä maaliskuuta annetussa asetuksessa nro 10-A/2020” ja ”31 päivänä maaliskuuta annetussa laissa nro 2/2020” (3) säädetään korvauksesta työntekijöille ja itsenäisille ammatinharjoittajille, jotka ovat tilapäisesti estyneitä harjoittamasta ammattiaan, koska he ovat ennalta ehkäisevässä karanteenissa. Tuen määrä vastaa henkilön peruspalkkaa. Kyseisillä säädöksillä otetaan käyttöön myös covid-19-tartunnan vuoksi maksettava sairausetuus. Covid-19-sairausetuutta myönnettäessä ei sovelleta odotusaikaa, kuten Portugalin tavanomaisessa sairauspäivärahajärjestelyssä. Julkinen tuki koostuu etuudesta, joka vastaa henkilön bruttopalkkaa.
                  
               
                     (15)
                  
                  
                     Portugalin 11 päivänä elokuuta 2020 päivätyssä pyynnössä mainitulla, ”13 päivänä maaliskuuta annetulla asetuksella nro 10-A/2020” sallitaan henkilönsuojainten hankinta terveyteen liittyvänä toimenpiteenä, kun suojaimia käytetään työpaikalla, erityisesti julkisissa sairaaloissa, vastuuministeriöissä, kunnissa sekä Azorien ja Madeiran autonomisilla alueilla. Kyseisessä säädöksessä säädetään lisäksi kouluille tarkoitetusta hygieniakampanjasta, jonka tarkoituksena on varmistaa opetus- ja muun henkilöstön ja oppilaiden turvallinen paluu oppilaitokseen.
                  
               
                     (16)
                  
                  
                     Viranomaiset ovat ottaneet käyttöön covid-19-testit julkisten sairaaloiden laitospotilaille ja työntekijöille sekä hoito- ja päiväkotien työntekijöille. Testien kulut rahoitetaan yleisestä talousarviosta, mistä syystä niille ei ole erillistä oikeusperustaa.
                  
               
                     (17)
                  
                  
                     Portugalin 11 päivänä elokuuta 2020 päivätyssä pyynnössä mainitussa, ”24 päivänä heinäkuuta annetussa laissa nro 27-A/2020” säädetään erityisestä korvauksesta niille kansallisen terveydenhuoltojärjestelmän työntekijöille, jotka osallistuvat covid-19:n leviämisen torjuntaan. Korvaus muodostuu kertamaksuna suoritettavasta palkkiosta, joka vastaa 50 prosenttia työntekijän normaalista bruttopalkasta.
                  
               
                     (18)
                  
                  
                     Portugali täyttää taloudellisen avun pyytämiselle asetuksen (EU) 2020/672 3 artiklassa säädetyt edellytykset. Portugali on toimittanut komissiolle asianmukaisen näytön siitä, että toteutuneet ja suunnitellut julkiset menot ovat kasvaneet 5 934 462 488 euroa 1 päivästä helmikuuta 2020 covid-19:n leviämisen sosioekonomisten vaikutusten lieventämiseksi toteutettujen kansallisten toimenpiteiden johdosta. Edellä mainittuihin toimenpiteisiin eli työajan lyhentämisjärjestelyihin tai vastaaviin toimenpiteisiin suoraan liittyvien menojen kasvu on äkillinen ja voimakas, koska se liittyy sekä uusiin toimenpiteisiin että olemassa olevien toimenpiteiden kysynnän kasvuun, ja näiden toimenpiteiden piiriin kuuluu merkittävä osa yrityksistä ja työvoimasta Portugalissa.
                  
               
                     (19)
                  
                  
                     Komissio on asetuksen (EU) 2020/672 6 artiklan mukaisesti kuullut Portugalia ja varmistanut niiden toteutuneiden ja suunniteltujen julkisten menojen äkillisen ja voimakkaan kasvun, jotka liittyvät suoraan covid-19:n leviämiseen liittyviin työajan lyhentämisjärjestelyihin ja vastaaviin toimenpiteisiin sekä asiaankuuluviin terveyteen liittyviin toimenpiteisiin, joihin viitataan 11 päivänä elokuuta 2020 päivätyssä pyynnössä.
                  
               
                     (20)
                  
                  
                     Portugalille olisi sen vuoksi myönnettävä taloudellista apua maan auttamiseksi selviytymään covid-19:n leviämisen aiheuttaman talouden vakavan häiriön sosioekonomisista vaikutuksista. Komission olisi tehtävä päätökset erien ja osaerien maturiteeteista, suuruudesta ja maksamisesta tiiviissä yhteistyössä kansallisten viranomaisten kanssa.
                  
               
                     (21)
                  
                  
                     Tällä päätöksellä ei saisi rajoittaa sisämarkkinoiden toiminnan vääristymiseen liittyvien mahdollisten menettelyjen, erityisesti perussopimuksen 107 ja 108 artiklan mukaisten menettelyjen, tuloksia. Sillä ei poisteta jäsenvaltioille perussopimuksen 108 artiklan nojalla kuuluvaa velvoitetta ilmoittaa komissiolle mahdollisista valtiontuista.
                  
               
                     (22)
                  
                  
                     Portugalin olisi ilmoitettava komissiolle suunniteltujen julkisten menojen toteutumisesta säännöllisin väliajoin, jotta komissio voi arvioida, missä määrin Portugali on toteuttanut kyseiset menot.
                  
               
                     (23)
                  
                  
                     Päätös taloudellisen avun myöntämisestä on tehty ottaen huomioon Portugalin tämänhetkiset ja odotettavissa olevat tarpeet sekä muiden jäsenvaltioiden asetuksen (EU) 2020/672 nojalla jo toimittamat tai suunnitteilla olevat taloudellisen avun pyynnöt, soveltaen samalla yhdenvertaisen kohtelun, solidaarisuuden, oikeasuhteisuuden ja avoimuuden periaatteita,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Portugali täyttää asetuksen (EU) 2020/672 3 artiklassa säädetyt edellytykset.
         
         
            2 artikla
            
               1.   Unioni asettaa Portugalin saataville enintään 5 934 462 488 euron lainan. Lainan keskimääräinen enimmäismaturiteetti on 15 vuotta.
            
            
               2.   Tällä päätöksellä myönnetyn taloudellisen avun saatavuusaika on 18 kuukautta tämän päätöksen voimaantuloa seuraavasta päivästä alkaen.
            
            
               3.   Komissio asettaa unionin taloudellisen avun Portugalin saataville enintään kahdeksassa erässä. Kukin erä voidaan maksaa yhdessä tai useammassa osaerässä. Ensimmäisen erän osaerien maturiteetit voivat olla pidempiä kuin 1 kohdassa tarkoitettu keskimääräinen enimmäismaturiteetti. Tällöin seuraavien osaerien maturiteetit on asetettava niin, että 1 kohdassa tarkoitettu keskimääräinen enimmäismaturiteetti toteutuu, kun kaikki erät on maksettu.
            
            
               4.   Ensimmäinen erä maksetaan sillä edellytyksellä, että asetuksen (EU) 2020/672 8 artiklan 2 kohdassa säädetty lainasopimus on tullut voimaan.
            
            
               5.   Portugali maksaa asetuksen (EU) 2020/672 4 artiklassa tarkoitetut unionin rahoituskustannukset kunkin erän osalta sekä tämän artiklan 1 kohdan mukaisesti myönnettyyn lainaan liittyvästä rahoituksesta unionille mahdollisesti aiheutuvat maksut, kulut ja menot.
            
            
               6.   Komissio päättää erien suuruudesta ja maksamisesta sekä osaerien suuruudesta.
            
         
         
            3 artikla
            Portugali voi rahoittaa seuraavia toimenpiteitä:
            
                        a)
                     
                     
                        tuki työsopimusten jatkamiselle keskeyttämällä työssäkäynti tilapäisesti tai lyhentämällä normaalia työaikaa ”12 päivänä helmikuuta annetun lain nro 7/2009” 298–308 §:ssä säädetyn mukaisesti;
                     
                  
                        b)
                     
                     
                        uusi ja yksinkertaistettu erityistuki työsopimusten jatkamiselle keskeyttämällä työssäkäynti tilapäisesti tai lyhentämällä normaalia työaikaa ”26 päivänä maaliskuuta annetussa asetuksessa nro 10-G/2020” ja ”19 päivänä kesäkuuta annetun asetuksen nro 27-B/2020” 2 §:ssä säädetyn mukaisesti;
                     
                  
                        c)
                     
                     
                        ammatilliset erityisohjelmat työsopimusten jatkamiseksi keskeyttämällä työssäkäynti tilapäisesti tai lyhentämällä normaalia työaikaa ”26 päivänä maaliskuuta annetun asetuksen nro 10-G/2020” 7–9 §:ssä säädetyn mukaisesti;
                     
                  
                        d)
                     
                     
                        uusi erityistuki yrityksille liiketoiminnan uudelleen aloittamiseen ”19 päivänä kesäkuuta annetun asetuksen nro 27-B/2020” 4 §:n 1–7 ja 10–12 momentissa ja 5 §:ssä säädetyn mukaisesti;
                     
                  
                        e)
                     
                     
                        uusi tulovakautuslisä työntekijöille, jotka kuuluvat joko a, b ja c kohdassa tarkoitetun tuen, jonka tavoitteena on työsopimusten jatkaminen keskeyttämällä työssäkäynti tilapäisesti tai lyhentämällä Portugalin työlainsäädäntöön kirjattua normaalia työaikaa, piiriin tai covid-19-pandemian johdosta käyttöön otetun uuden ja yksinkertaistetun tuen piiriin ”19 päivänä kesäkuuta annetun asetuksen nro 27-B/2020”, sellaisena kuin se on muutettuna ”14 päivänä elokuuta annetulla lailla 58-A/2020”, 3 §:ssä säädetyn mukaisesti;
                     
                  
                        f)
                     
                     
                        uusi ja vaiheittainen erityistuki työsopimusten jatkamiseksi keskeyttämällä työssäkäynti tilapäisesti tai lyhentämällä normaalia työaikaa ”30 päivänä heinäkuuta annetussa asetuksessa nro 46-A/2020” säädetyn mukaisesti;
                     
                  
                        g)
                     
                     
                        uusi erityistuki itsenäisille ammatinharjoittajille, epävirallisille työntekijöille ja johtohenkilöille ”13 päivänä maaliskuuta annetun asetuksen nro 10-A/2020” 26–28 §:ssä ja ”31 päivänä maaliskuuta annetun lain nro 2/2020” 325-G §:ssä, sellaisena kuin se on muutettuna ”24 päivänä heinäkuuta annetun lain 27-A/2020” 3§:llä, säädetyn mukaisesti;
                     
                  
                        h)
                     
                     
                        perhelisä työntekijöille, jotka ovat estyneitä työskentelemään siksi, että heidän täytyy avustaa alle 12-vuotiaita lapsiaan tai muita huollettavanaan olevia, ”13 päivänä maaliskuuta annetun asetuksen nro 10-A/2020” 23 §:ssä säädetyn mukaisesti;
                     
                  
                        i)
                     
                     
                        erityinen tuki kouluttajien työsopimusten jatkamiseksi tilanteessa, jossa ammatillisia koulutuksia on peruttu, ”hallituksen 17 päivänä maaliskuuta antaman määräyksen nro 3485-C/2020”, ”hallituksen 10 päivänä huhtikuuta antaman määräyksen nro 4395/2020” ja ”hallituksen 28 päivänä toukokuuta antaman määräyksen nro 5897-B/2020” mukaisesti;
                     
                  
                        j)
                     
                     
                        työllisyyteen liittyvät alueelliset toimenpiteet Azorien autonomisella alueella ”Azorien aluehallituksen neuvoston 8 päivänä huhtikuuta antaman päätöslauselman nro 97/2020”, ”Azorien aluehallituksen neuvoston 28 päivänä huhtikuuta antaman päätöslauselman nro 120/2020”, ”Azorien aluehallituksen neuvoston 5 päivänä toukokuuta antaman päätöslauselman nro 128/2020”, ”Azorien aluehallituksen neuvoston 5 päivänä toukokuuta antaman päätöslauselman nro 129/2020”, ”Azorien aluehallituksen neuvoston 15 päivänä heinäkuuta antaman päätöslauselman nro 195/2020”, ”Azorien aluehallituksen neuvoston 15 päivänä heinäkuuta antaman päätöslauselman nro 196/2020” ja ”Azorien aluehallituksen neuvoston 17 päivänä heinäkuuta antaman päätöslauselman nro 200/2020” mukaisesti;
                     
                  
                        k)
                     
                     
                        työllisyyteen liittyvät alueelliset toimenpiteet Madeiran autonomisella alueella ”13 päivänä maaliskuuta annetun Madeiran aluehallituksen päätöslauselman nro 101/2020” ja ”22 päivänä huhtikuuta annetun Madeiran aluehallituksen varajohtajiston sekä sosiaalisesta osallisuudesta ja kansalaisuudesta vastaavan alueellisen sihteeristön määräyksen nro 133-B/2020” mukaisesti;
                     
                  
                        l)
                     
                     
                        tuki ennaltaehkäisevässä karanteenissa oleville työntekijöille ja itsenäisille ammatinharjoittajille ”13 päivänä maaliskuuta annetun asetuksen nro 10-A/2020” 19 §:ssä ja ”31 päivänä maaliskuuta annetun lain nro 2/2020” 325-F §:ssä, sellaisena kuin se on muutettuna ”24 päivänä heinäkuuta annetun lain 27-A/2020” 3§:llä, säädetyn mukaisesti;
                     
                  
                        m)
                     
                     
                        covid-19-tartunnan johdosta maksettava sairausetuus ”13 päivänä maaliskuuta annetun asetuksen nro 10-A/2020” 20 §:ssä ja ”31 päivänä maaliskuuta annetun lain nro 2/2020” 325-F §:ssä, sellaisena kuin se on muutettuna ”24 päivänä heinäkuuta annetun lain nro 27-A/2020” 3§:llä, säädetyn mukaisesti;
                     
                  
                        n)
                     
                     
                        henkilönsuojainten hankinta, kun suojaimia käytetään työpaikalla julkisissa sairaaloissa, vastuuministeriöissä, kunnissa sekä Azorien ja Madeiran autonomisilla alueilla, ”13 päivänä maaliskuuta annetun asetuksen nro 10-A/2020” 3 §:ssä säädetyn mukaisesti;
                     
                  
                        o)
                     
                     
                        kouluille tarkoitettu hygieniakampanja ”13 päivänä maaliskuuta annetun asetuksen nro 10-A/2020” 9 §:ssä säädetyn mukaisesti;
                     
                  
                        p)
                     
                     
                        covid-19-testit julkisten sairaaloiden laitospotilaille ja työntekijöille sekä hoito- ja päiväkotien työntekijöille;
                     
                  
                        q)
                     
                     
                        uusi erityiskorvaus niille kansallisen terveydenhuoltojärjestelmän työntekijöille, jotka osallistuvat covid-19:n leviämisen torjuntaan, ”31 päivänä maaliskuuta annetun lain nro 2/2020” 42-A §:ssä, sellaisena kuin se on muutettuna ”24 päivänä heinäkuuta annetun lain nro 27-A/2020” 3 §:llä, säädetyn mukaisesti.
                     
                  
         
            4 artikla
            Portugalin on ilmoitettava suunniteltujen julkisten menojen toteutumisesta komissiolle viimeistään 30 päivänä maaliskuuta 2021 ja sen jälkeen kuuden kuukauden välein, kunnes kyseiset suunnitellut julkiset menot ovat toteutuneet täysimääräisinä.
         
         
            5 artikla
            Tämä päätös on osoitettu Portugalin tasavallalle.
            Tämä päätös tulee voimaan päivänä, jona se annetaan tiedoksi vastaanottajalle.
         
         
            6 artikla
            Tämä päätös julkaistaan Euroopan unionin virallisessa lehdessä.
         
         
            Tehty Brysselissä 25 päivänä syyskuuta 2020.
            
               
                  Neuvoston puolesta
               
               
                  Puheenjohtaja
               
               M. ROTH
            
         
         
            (1)  EUVL L 159, 20.5.2020, s. 1.
         
            (2)  Sellaisena kuin se on muutettuna 24 päivänä heinäkuuta 2020 annetulla lailla 27-A/2020.
         
            (3)  Sellaisena kuin se on muutettuna 24 päivänä heinäkuuta 2020 annetulla lailla 27-A/2020.